คาดหุ้นสัปดาห์หน้าแกว่งแคบ
ศูนย์วิจัยกสิกรไทย คาดหุ้นไทยสัปดาห์หน้าแกว่งแคบ จับตาปัญหาหนี้สหรัฐ-ยุโรป ตัวเลขเศรษฐกิจ
15 ก.ค. 2554

ศูนย์วิจัยกสิกรไทย คาดหุ้นไทยสัปดาห์หน้าแกว่งแคบ จับตาปัญหาหนี้สหรัฐ-ยุโรป ตัวเลขเศรษฐกิจ
บริษัท ศูนย์วิจัยกสิกรไทย จำกัด คาดแนวโน้มตลาดหุ้นไทยสัปดาห์หน้า (18-22 ก.ค.54) ดัชนีมีโอกาสแกว่งตัวในกรอบแคบ โดยจะต้องติดตามความคืบหน้าประเด็นเพดานหนี้สหรัฐฯ ผลการทดสอบภาวะวิกฤต (Stress Test) ของธนาคารในยุโรป การรายงานผลประกอบการบริษัทจดทะเบียนทั้งในและต่างประเทศ ตัวเลขเศรษฐกิจสหรัฐฯ อาทิ เครื่องชี้วัดที่อยู่อาศัย ตลอดจนตัวเลขการค้าระหว่างประเทศของกระทรวงพาณิชย์ไทย 
ทั้งนี้ บล.กสิกรไทย คาดว่าดัชนีจะมีแนวรับที่ 1,069 และ 1,046 ขณะที่แนวต้านคาดว่าจะอยู่ที่ 1,090 และ 1,109 จุด ตามลำดับ